text: رومانیہ کے صدرکی جانب سے اقوام متحدہ کی سلامتی کونسل میں بھارت کے ذریعہ مستقل رکنیت حاصل کرنے کی خواہش اور جدوجہد کے سلسلے میں ظاہرکئے گئے خیالات پراپنے رد عمل کا اظہارکرتے ہوئے نائب صدرجمہوریہ ہند نے رومانیہ کی اعانت کے لئے رومانیہ کی ستائش کی ۔ اقوام متحدہ کے نظام میں وسیع تر اصلاحات کے معاملے میں بھی رومانیہ کی جانب سے جوتعاون حاصل ہواہے اس کے لئے بھی نائب صدرجمہوریہ ہند نے ستائش کا اظہارکیا۔ انھوں نے بین الاقوامی دہشت گردی کے سلسلے میں مسودہ جامع کنونشن کے سلسلے میں اتفاق رائے بہم پہنچانے کے معاملے میں رومانیہ کی جانب سے حاصل ہونے والے تعاون کے لئے رومانیہ کا شکریہ اداکیا۔ دونوں رہنماوں نے دہشت گردی کی ہرشکل سے نمٹنے کی ضرورت پربھی زوردیا۔